**01-04/03 | 4 ημέρες | Καρναβάλι Ξάνθης**

**4ΗΜΕΡΗ ΚΑΡΝΑΒΑΛΙ ΞΑΝΘΗΣ**

**ΚΑΒΑΛΑ – ΚΟΜΟΤΗΝΗ – ΠΟΡΤΟ ΛΑΓΟΣ – ΑΜΦΙΠΟΛΗ – ΘΕΣΣΑΛΟΝΙΚΗ**

**01/03 – 04/03/2025**

Τιμή συμμετοχής ανά άτομο σε δίκλινο: 210 €  
Επιβάρυνση μονόκλινου: 60 €

*\*Για την καλύτερη εκτέλεση του προγράμματος η ροή μπορεί να διαφοροποιηθεί χωρίς όμως* *να παραλειφθεί κάτι*

**Πρόγραμμα Εκδρομής**

**1η μέρα: ΑΘΗΝΑ - ΚΑΒΑΛΑ**

Συγκέντρωση και αναχώρηση νωρίς το πρωί για την Καβάλα, μ’ενδιάμεση στάση για να απολαύσουμε τον πρωινό μας καφέ στα Καμένα Βούρλα. Στο χωριό Νέος Παντελεήμονας θα παραμείνουμε για μεσημεριανό φαγητό. Άφιξη το απόγευμα στην όμορφη Καβάλα, όπου τακτοποίηση στο ξενοδοχείο μας «ΩΚΕΑΝΙΣ» στο κέντρο του λιμανιού. Το βράδυ στην διάθεσή σας να απολαύσετε την βόλτα σας και τους μεζέδες στις ποικίλες ταβέρνες της περιοχής.

**2η μέρα: ΚΟΜΟΤΗΝΗ - ΛΙΜΝΗ ΒΙΣΤΩΝΙΔΑ - ΞΑΝΘΗ (ΚΑΡΝΑΒΑΛΙ)**

Μετά το πρωινό, αναχώρηση για την Κομοτηνή όπου θα έχουμε τον χρόνο για γνωριμία με την πόλη και βόλτα στην παλιά πόλη όποθ θα διαπιστώσουμε την αρμονική συμβίωση 2 πολιτισμών και 2 θρησκειών. Καθ’ οδόν για την Ξάνθη επίσκεψη στην Λίμνη Βιστωνίδα με τα δύο νησάκια πάνω στα οποία βίσκονται το μοναστήρι Αγίου Νικολάου και το παρεκκλήσι της Παναγίας Παντάνασσας που τα ενώνει μία ξύλινη γέφυρα   Στη συνέχεια θα περιηγηθούμε στην Παλιά Πόλη της Ξάνθης και θα επισκεφτούμε το λαογραφικό της μουσείο. Η Παλιά Πόλη είναι ένας τόπος μοναδικός και πολύτιμο πολιτιστικό κεφάλαιο για την σημερινή πόλη και την ευρύτερη περιοχή της Θράκης. Δεν θα υπήρχε, εάν το 1976 δεν ανακηρυσσόταν σε προστατευόμενο οικισμό. Στην Παλιά Πόλη υπάρχουν 1.200 χαρακτηρισμένα διατηρητέα κτίσματα. Εκεί θα παρακολουθήσουμε τις καρναβαλικές εκδηλώσεις της πόλης μέχρι αργά το απόγευμα. Το απόγευμα επιστροφή στο ξενοδοχείο μας.  Διανυκτέρευση.

**3η μέρα: ΚΑΒΑΛΑ - ΚΗΠΙΑ - ΑΜΦΙΠΟΛΗ - ΑΣΠΡΟΒΑΛΤΑ - ΚΑΒΑΛΑ**

Πρωινό στο ξενοδοχείο μας και αναχώρηση για Κηπιά Ελευθερούπολης όπου θα επισκεφθούμε το μουσείο κέρινων ομοιωμάτων του Θεόδωρου Κοκκινίδη. Συνεχίζουμε για Αμφίπολη όπου θα δούμε τον Λέων της Αμφίπολης, θα επισκεφθούμε το αρχαιολογικό μουσείο και τον χώρο ανασκαφών. Το μεσημέρι θα βρεθούμε στην Ασπροβάλτα για να γιορτάσουμε τα Κούλουμα και να γευθούμε τα νηστίσιμα εδέσματα στις ψαροταβέρνες της περιοχής. Το απόγευμα επιστροφή στην Καβάλα για μία βόλτα στην παλιά πόλη και το κάστρο, όπου θα δούμε το «Ιμαρέτ» και το σπίτι μουσείο του «ΜΩΧΑΜΕΤ ΑΛΊ» που ανήκει στο Αιγυπτιακό κράτος. Στη διάθεσή σας το υπόλοιπο της ημέρας. Διανυκτέρευση.

**4η μέρα: ΚΑΒΑΛΑ – ΘΕΣΣΑΛΟΝΙΚΗ – ΑΘΗΝΑ**

Μετά το πρωινό αναχωρούμε για Θεσσαλονίκη με πρώτο μας σταθμό την εκκλησία του Αγίου Δημητρίου, συνεχίζουμε την περιήγησή μας  στην άνω πόλη και το Επταπύργιο. Στην συνέχεια θα δούμε την Ροτόντα, την αψίδα του Γαλέριου και το Λευκό Πύργο. Θα καταλήξουμε στην πλατεία Αριστοτέλους όπου θα παραμείνουμε μέχρι τη 13.00. Το γεύμα και τον καφέ μας θα το έχουμε καθοδόν με την επιστροφή μας για την Αθήνα.

**ΠΕΡΙΛΑΜΒΑΝΕΤΑΙ**

* Μεταφορά με πολυτελές πούλμαν
* 3 διανυκτερεύσεις με πρωινό μπουφέ στο ξενοδοχείο OCEANIS στην Καβάλα
* Περιηγήσεις-ξεναγήσεις βάσει προγράμματος
* Αρχηγός του γραφείου
* Ασφάλεια αστικής ευθύνης

**ΔΕΝ ΠΕΡΙΛΑΜΒΑΝΕΤΑΙ**

* Είσοδοι μουσείων
* Ό,τι αναφέρεται ως προαιρετικό ή προτεινόμενο
* Φόρος διανυκτέρευσης ανά δωμάτιο ανά ημέρα

**Επιπλέον Πληροφορίες**

* Ο θεσμός με τη μεγαλύτερη διάρκεια ζωής είναι αυτός των **Θρακικών Λαογραφικών Εορτών** – **Ξανθιώτικου Καρναβαλιού**που ξεκίνησε το 1966. Γεννημένος σε μια εποχή αστικοποίησης και εκβιομηχάνισης, μια εποχή κρίσιμη σε θέματα οικονομικά αλλά και ζητήματα ταυτότητας, έχει διαγράψει μια πορεία σαράντα και πλέον ετών, που πέρασε ποικίλες φάσεις εξέλιξης και μετάλλαξης φθάνοντας έως τις μέρες μας.
* Το Ξανθιώτικο Καρναβάλι έχει να επιδείξει μια σειρά εκδηλώσεων γύρω από τη μουσική, το χορό και το θέατρο, εκθέσεις με εικαστικό ή άλλο περιεχόμενο, διαλέξεις, παρουσιάσεις βιβλίων και προβολές ταινιών. Στη διάρκεια των δύο αυτών εβδομάδων εκδηλώσεων στην πόλη της Ξάνθης πολύ σημαντική θέση κατέχει και μια άλλη μορφή κοινωνικής επιτέλεσης, το γλέντι, το οποίο συναντά κανείς σε πολλούς διαφορετικούς χώρους και μορφές.
* Ο θεσμός κλείνει με την καρναβαλική παρέλαση και το έθιμο της καύσης του ομοιώματος του Τζάρου.